31999R1245
L 150/15
JURNALUL OFÍCIAL AL UNIUNII EUROPENE
REGULAMENTUL (CE) NR. 1245/1999 AL COMISIEI
din 16 iunie 1999
privind autorizarea de noi aditivi în hrana animalelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), modificată ultima dată de Regulamentul (CE) nr. 866/1999/ (2) al Comisiei, în special articolele 3 și 9J,
(1)
întrucât dispozițiile Directivei 70/524/CEE stabilesc că se pot autoriza noi aditivi sau noi utilizări ale aditivilor, avându-se în vedere evoluția cunoștințelor științifice și tehnice;
(2)
întrucât un nou aditiv, „natrolit-fonolit”, care aparține grupei „agenților lianți, anticoagulanți și coagulanți”, a fost larg experimentat în unele state membre; întrucât, pe baza studiilor efectuate, s-a constatat că acest nou aditiv poate fi autorizat;
(3)
întrucât un alt aditiv nou, „clinoptilolita de origine vulcanică”, care aparține grupei „agenților lianți, anticoagulanți și coagulanți”, a fost experimentat cu succes în unele state membre; întrucât este necesară avizarea provizorie a acestui nou aditiv;
(4)
întrucât se pot autoriza provizoriu noi aditivi sau noi utilizări ale aditivilor în cazul în care nu au, în ceea ce privește conținutul autorizat din furaje, efecte nocive asupra sănătății umane și animale și asupra mediului înconjurător, dacă nu afectează consumatorii prin modificarea caracteristicilor produselor animale, dacă prezența lor în hrana pentru animale poate fi controlată și dacă se poate presupune în mod rezonabil, pe baza rezultatelor disponibile, că au o influență favorabilă asupra caracteristicilor furajelor în care sunt încorporate sau asupra producției animale;
(5)
întrucât autorizarea natrolit-fonolitului expira deja la 21 aprilie 1999; întrucât, din motive de certitudine juridică, este necesar să se prevadă retroactivitatea prezentului regulament;
(6)
întrucât măsurile prevăzute în prezentul regulament sunt în conformitate cu avizul Comitetului permanent pentru hrana animalelor,
ADOPTĂ PREZENTUL REGULAMENT:
Articolul 1
Se autorizează, în conformitate cu Directiva 70/524/CEE, „natrolit-fonolitul”, care aparține grupei „agenților lianți, anticoagulanți și coagulanți”, ca aditiv E566, în hrana animalelor, în condițiile menționate la anexa I la prezentul regulament.
Articolul 2
Se poate autoriza, în conformitate cu Directiva 70/524/CEE, „clinoptilolita de origine vulcanică”, aparținând grupei „agenților lianți, anticoagulanți și coagulanți”, ca aditiv nr. 3, în hrana animalelor, în condițiile menționate la anexa II la prezentul regulament.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament se aplică de la 22 aprilie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 iunie 1999.